CPW พุ่งกระฉูด 14% “ออลไทม์ไฮ” ลุ้นผลงานไตรมาส 4 โตต่อเนื่อง รับ High Season
CPW พุ่งกระฉูด 14% “ออลไทม์ไฮ” ลุ้นผลงานไตรมาส 4 โตต่อเนื่อง รับ High Season โดย ณ เวลา 15:03 น. อยู่ที่ระดับ 6.65 บาท เพิ่มขึ้น 0.80 บาท
CPW พุ่งกระฉูด 14% “ออลไทม์ไฮ” ลุ้นผลงานไตรมาส 4 โตต่อเนื่อง รับ High Season โดย ณ เวลา 15:03 น. อยู่ที่ระดับ 6.65 บาท เพิ่มขึ้น 0.80 บาท
29 พ.ย. 2564

ผู้สื่อข่าวรายงานว่าวันนี้ (26 พ.ย.2564) ราคาหุ้น บริษัท คอปเปอร์ ไวร์ด จำกัด (มหาชน) หรือ CPW ณ เวลา 15:03 น. อยู่ที่ระดับ 6.65 บาท เพิ่มขึ้น 0.80 บาท หรือ 13.68% โดยทำจุดสูงสุดที่ 6.75 บาท และทำจุดต่ำสุดที่ 5.80 บาท ด้วยมูลค่าการซื้อขาย336.57 ล้านบาท ราคาหุ้นปรับตัวสูงสุดนับตั้งแต่เข้าตลาดเมื่อวันที่ 18 ต.ค.2562

บริษัทหลักทรัพย์ ทิสโก้ จำกัด ระบุในบทวิเคราะห์ (10 พ.ย.2564) ว่า  CPW รายงานกำไรสุทธิไตรมาส 3/2564 ดีกว่าที่ทางฝ่ายวิจัยคาดไว้มาอยู่ที่ 3.50 ล้านบาท ลดลง 50% จากไตรมาสก่อน แต่ยังสามารถเติบโต 6% จากงวดเดียวกันของปีก่อน
สำหรับไตรมาส 4/2564 ทางฝ่ายวิจัยคาดจะเห็นแนวโน้มที่ต่อเนื่องจาก (1) สินค้าใหม่ของแบรนด์ Apple ที่เปิดตัวและวางจำหน่ายในไตรมาสมีกระแสตอบรับที่ดีและการวางจำหน่ายที่เร็วกว่าเดิม 1 เดือน (2) สถานการณ์การขาดแคลนสินค้าที่ผ่อนคลายลงเมื่อเทียบกับไตรมาสก่อนหน้า ทำให้บริษัทฯ มีสินค้าวางจำหน่ายครบทุกไลน์สินค้า และ (3) การเริ่มรับรู้รายได้จากการ เข้าซื้อ IBIZ Plus ซึ่งมีสาขา 56 สาขา (AIS 28, Samsung 20 และ Mi 9 สาขา) ในช่วงเวลาที่เหมาะสมสอดรับกับช่วง high season และเป็นช่วยขยายกลุ่มสินค้า Non-Apple จากเดิมสินค้าของบริษัทฯ มีเพียง Digital Life และ Apple
ทั้งนี้ทางฝ่ายวิจัยคาดกำไรสุทธิของ CPW จะเติบโตเฉลี่ย 24% ต่อปี (CAGR 2 ปี 2565-2567) ซึ่งการเติบโตของ CPW มาจาก (1) แผนการขยายสาขา โดยในไตรมาส 4/2564 บริษัทฯ มีแผนขยายสาขาของบริษัทเองโดยแผนการเปิด A-Store 2 สาขา และในปี 2565 มีแผนขยาย U-Store อย่างน้อย 4 – 5 สาขาและบริษัทฯ รับรู้ IBIZ Plus จำนวนสาขาเพิ่มขึ้นมาเป็น 109 สาขาในปีนี้ (2) ยอดขายสาขาที่เติบโตตามกำลังซื้อที่คาดจะฟื้นตัวดีขึ้นในไตรมาส 4 – ปีหน้า
ทางฝ่ายวิจัยคาดยอดขายสาขาเดิมในปี 2565 อยู่ที่ 10% และลดลงมาเป็น 8% ในปีถัดไป เนื่องจากบริษัทฯ เริ่มมีการจำหน่ายสินค้า Apple ในร้าน .Life ในปี 2563 เป็นต้นมา ในขณะที่ทางฝ่ายวิจัยคาดหลังจากการควบรวม IBIZ Plus จะกดดันอัตรากำไรของบริษัทฯ ในเบื้องต้น แต่คาดในระยะยาวจะกลับมาดีขึ้น
อย่างไรก็ดีทางฝ่ายวิจัยประเมินมูลค่าที่เหมาะสมของ CPW อยู่ที่ 4.90 บาท อิงจากค่า PER ที่ 27 เท่าปี 2565 โดยทางฝ่ายวิจัยให้ +2SD ของค่าเฉลี่ยในอดีตของบริษัทฯ เนื่องจาก CPW อยู่ในช่วงการเติบโตจากการขยายธุรกิจ หลังการเข้าซื้อ IBIZ Plus รวมทั้งการขยายสาขาสำหรับธุรกิจหลักของบริษัท U-Store , A-Store